
Ljubljana, dne 22. 02. 2023
GENERALNI SEKRETARIAT VLADE REPUBLIKE SLOVENIJE

gp.gs@gov.si
V vednost:

MINISTRSTVO ZA ZUNANJE IN EVROPSKE ZADEVE
EU-portal@gov.si

ODLOČITVE REPUBLIKE SLOVENIJE

V ZVEZI Z ZADEVAMI EVROPSKE UNIJE

PREDLOG ZA OBRAVNAVO

I.

1. Zadeva EU: 

Naslov dokumenta v slovenskem jeziku: Predlog uredbe Evropskega parlamenta in Sveta o zbiranju in souporabi podatkov v zvezi s storitvami kratkoročnega najema nastanitve ter spremembi Uredbe (EU) 2018/1724
Naslov dokumenta v delovnem jeziku EU: Proposal for a Regulation of the European Parliament and of the Council on data collection and sharing relating to short-term accommodation rental services and amending Regulation (EU) 2018/1724
Datum dokumenta: 14. 11. 2022
Številka dokumenta: 14741/22 
Medinstitucionalna oznaka: 2022/0358(COD)
Pri izdelavi predloga stališča so upoštevane še različice in priloge dokumenta EU: 

2. Vrsta odločitve RS: Stališče Republike Slovenije
3. Postopek sprejemanja zadeve EU v institucijah EU:

Postopek: Redni zakonodajni postopek 
Faza sprejemanja:  
4. Pristojni organ EU: 

Svet  EU v sestavi: COMP - Svet EU za konkurenčnost (notranji trg, industrija, raziskave in vesolje) 

Delovno telo Sveta EU: G.01.c - Delovna skupina za konkurenčnost in rast (c) turizem
5. Organ, pristojen za dokončen sprejem stališča RS:
  Državni zbor
6. Pravna podlaga za obravnavo v Državnem zboru: 
 Vlada Republike Slovenije pošlje predlog stališča Republike Slovenije v odločanje Državnemu zboru Republike Slovenije v skladu s prvim odstavkom 4. člena Zakona o sodelovanju med državnim zborom in vlado v zadevah Evropske unije. 
Pri delu v Državnem zboru bodo sodelovali:  Matjaž Han Dejan Židan
7. Roki:

Predviden čas pričetka obravnave zadeve EU v institucijah EU: 09. 01. 2023
Predviden čas sprejema zadeve EU v institucijah EU: 02. 03. 2023
Rok za odziv organa: 8. 12. 2022
Rok za obravnavo na seji Vlade in njenih odborih: 23. 02. 2023
Rok za obravnavo predloga stališča RS v DZ: 1. 03. 2023

Predlog z obrazložitvijo za skrajšanje oziroma podaljšanje rokov: 
Prosimo za čim prejšnjo obravnavo v DZ. Svet EU za konkurenčnost bo zadevo obravnaval na zasedanju v Bruslju dne 2. 3. 2023.
8. Organ, odgovoren za pripravo predloga stališča RS:

Organ: Ministrstvo za gospodarstvo, turizem in šport
Kontaktne osebe organa: Ana Božičnik, anastasia.jakolic
9. Delovna skupina Vlade, organizirana za posamezno področje zadev EU: 
DS18 - Notranji trg 

vodilni organ: MGTS - Ministrstvo za gospodarstvo, turizem in šport

vodja delovne skupine: Karla Pinter
Delovna skupina je predlog stališča RS obravnavala:  Ne
10. Predlog stališča RS je usklajen z organi:

Organ: Ministrstvo za digitalno preobrazbo, Ministrstvo za finance, Ministrstvo za pravosodje, Statistični urad RS
Kontaktna oseba organa: Apolonija Oblak-Flander, Klaudija Koražija, Peter Pavlin, Maruša Zmrzljak
11. O predlogu stališča RS je bilo opravljeno posvetovanje z: 

12. Zahteva za obravnavo: na seji Vlade, na seji Odbora za gospodarstvo
	Matjaž Han

MINISTER


II.

PREDLOG

STALIŠČE RS
Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije sprejela naslednji sklep
A)

Republika Slovenija je sprejela (določila predlog)
Stališče Republike Slovenije
Vlada Republike Slovenije je sprejela na podlagi 49.h člena Poslovnika Vlade Republike Slovenije predlog stališča Republike Slovenije k zadevi Predlog uredbe Evropskega parlamenta in Sveta o zbiranju in souporabi podatkov v zvezi s storitvami kratkoročnega najema nastanitve ter spremembi Uredbe (EU) 2018/1724 - 14741/22, ki se glasi:

Republika Slovenija podpira obravnavo storitev kratkoročnega najema nastanitev na ravni EU in prizadevanja Evropske komisije za zmanjšanje problema razdrobljenosti podatkovnih baz in večjo transparentnost v segmentu storitev kratkoročnega najema nastanitev preko spletnih platform , saj nova pravila EU prinašajo velike koristi za celoten turistični ekosistem in tudi širše. Slovenija meni, da je zadnje kompromisno besedilo predloga Uredbe o kratkoročnih najemih nastanitev dovolj uravnoteženo, ohranja načelo subsidiarnosti in odpravlja tudi zadržke, ki jih je Slovenija izpostavila v usklajevalnem postopku na delovni ravni predvsem glede omejevanja dostopa do podatkov, ki bodo zbrani na podlagi te Uredbe za potrebe uradne statistike ter zadržke Slovenije glede registrskega postopka za gostitelje .
B) (Za zakonodajne akte in odločitve politične narave)

POGLAVITNE REŠITVE IN CILJI PREDLOGA ZADEVE EU: 
Republika Slovenija podpira obravnavo storitev kratkoročnega najema nastanitev na ravni EU in prizadevanja Evropske komisije za zmanjšanje  problema razdrobljenosti podatkovnih baz in večjo transparentnost v segmentu storitev kratkoročnega najema nastanitev preko spletnih platform , saj nova pravila EU prinašajo  velike koristi za celoten turistični ekosistem in tudi širše.  Slovenija meni, da je  zadnje kompromisno besedilo predloga Uredbe o kratkoročnih najemih nastanitev dovolj uravnoteženo, ohranja načelo subsidiarnosti  in  odpravlja  tudi  zadržke, ki jih je Slovenija izpostavila v usklajevalnem postopku na delovni ravni predvsem glede omejevanja dostopa do podatkov, ki bodo zbrani na podlagi te Uredbe  za potrebe uradne statistike ter zadržke Slovenije  glede registrskega postopka za gostitelje .  

Slovenija podpira predlog UREDBE EVROPSKEGA PARLAMENTA IN SVETA o zbiranju in souporabi podatkov v zvezi s storitvami kratkoročnega najema nastanitve ter spremembo Uredbe (EU) 2018/1724 in s tem prizadevanja Evropske komisije za večjo transparentnost v segmentu storitev kratkoročnega najema nastanitev, kar prinaša  korist tako za celoten turistični ekosistem kot tudi širše. 

Storitve kratkotrajnega najema stanovanj so pomemben del turističnega ekosistema tudi v Sloveniji, vendar se tudi Slovenija zaveda, da jih moramo ustrezno vključiti v preglednejši  in enoten EU podatkovni sistem,  ki bo obvezujoč tako za gostitelje kot za platforme, da bi tako bolje izkoristili prednosti tovrstne platformske ekonomije in hkrati obvladovali negativne učinke  te ekonomije tako na nacionalni kot evropski ravni. 

Slovenija se strinja, da je treba izzive povečevanja obsega storitev kratkoročnega najema obravnavati tudi na ravni EU, da bi se uvedlo več transparentnosti v podatkovno spremljanje in deljenje podatkov tega pomembnega dela platformske ekonomije na notranjem trgu EU. 

Nova pravila, ki obravnavajo problem razdrobljenosti podatkovnih baz bodo zagotovo omogočila ustvarjanje  boljšega nacionalnega in evropskega podatkovnega prostora,  ter posledično boljše in hitrejše oblikovanje odzivnih politik za preprečevanje negativnih učinkov kratkoročnega najema.

Slovenija je v postopku usklajevanja na delovni ravni  izrazila določene pomisleke glede predloga predlaganega mehanizma dvosmerne izmenjave podatkov med spletno platformo za kratkoročne najeme in pristojnim nacionalnim organom za registracijo  gostiteljev  ter dostopa  do platformskih podatkov, ki bodo zbrani na podlagi te Uredbe    za potrebe uradne statistike. 

Po obravnavi zadnjega kompromisnega predloga besedila Uredbe, ki ga je SE PREDS pripravilo 13.2.  je bil dosežen kompromisni predlog besedila Uredbe, ki je sprejemljiv tudi za Slovenijo tako glede zadržkov  predlaganega mehanizma dvosmerne izmenjave podatkov med spletno platformo za kratkoročne najeme in pristojnim nacionalnim organom za registracijo  gostiteljev  ter zadržke Slovenije glede dostopa  do platformskih podatkov, ki bodo zbrani na podlagi te Uredbe    za potrebe uradne statistike. 

Slovenija bo zato potrdila predlog UREDBE EVROPSKEGA PARLAMENTA IN SVETA o zbiranju in souporabi podatkov v zvezi s storitvami kratkoročnega najema nastanitve ter spremembo Uredbe (EU) 2018/1724.
OCENA VPLIVOV IN POSLEDIC PREDLOGA ZADEVE EU: 
Vpliv na pravni red

Ni vpliva na pravni red.

Posledice za proračun

Finančne posledice za proračun bodo, vendar pa v tej fazi obravnave predloga višine finančnih posledic še ne moremo oceniti in podati.
Vpliv na gospodarstvo

DA
Vpliv na javno upravo

DA
Vpliv na okolje

NE
Drugo

C)

Predstavniki RS, ki bodo zastopali stališče RS v institucijah EU: 
anastasia.jakolic

